**210325**

**Екіншісі**

**Қиын сынақтар кезде Құдай қайда?**

***«Мен үшін аса қымбат, қадірлісің, сені сондай қатты сүйемін! Сенің орныңа көп адамды қиып, өмірің үшін халықтарды төлем етемін. Қорықпа, Мен саған жар боламын, ұрпақтарыңды шығыстан алып келемін, батыс елдерінен де сені жинаймын.»***

***(Ишая 43:4-5)***

Қиын сынақтар кездерге арналған Құдайдың мына алты керемет уәделерін айтып өткім келеді. Сіз олардың бәрін Көне өсиетітің Ишая кітабының 43-ші тарауынан таба аласыз.

Біріншіден, Құдай: «Саған жар боламын» - деп айтады. Құдай сіздің жаныңызда болса, өмірде кездесетін сынақтар түкке тұрмайды. Өйткені бұл қиын жолда, Құдай сізге нұсқау, жайлылық және қолдау береді.

Екіншіден, Құдай: «Өзендерден өткенде батып кетпейсің» - дейді.

Үшіншіден, Ол: «Отты жарып өтсең, күйіп қалмайсың» - дейді. Киелі Кітаптағы Даниял кітабында жазылған отты пешке тасталынған үш жігіт есіңізде ме? Соларды оттан құтқарып қалған Құдай, сіздің сынақтарыңыз кезінде де сіздің жаныңызда болады.

Төртіншіден, Құдай: «Мен үшін аса қымбатсың» деп айтады. Осы жайлы біраз ойлап көріңізші. Қандай да бір нәрсені қымбат, әрі бағалы ету үшін не қажет? Әрине, гауһар тастар деп айтуыңыз мүмкін, бірақ шынымен де бағалы нәрсе белгілі бір эмоционалды құштарлық түрінде келеді. Біреуге өте қымбат, бағалы болып есептелетін нәрсе, сіз үшін мүлдем бағалы емес болып көрінуі мүмкін. Бұл – Құдай үшін сіз өте бағалысыз дегенді білдіреді.

Бесіншіден, Құдай сондай-ақ «Қадірлісің» деп айтады. Бұл рақымшылықтың белгісі – егер тіпті, сіз лайықты емес болсаңызда, Құдай сіз үшін бәрін істеуге дайын.

Алтыншы уәде: «Сені сондай қатты сүйемін!» - деді. Керемет! Бұл бүкіл жаңа өсиеттің үш сөзбен айтқандағы идеясы! «Сені қатты сүйемін!». Сіз неге екенін түсінбеуіңіз мүмкін - мен өзім де түсінбеймін – бірақ, бұл кітаптың пікірі. Сондықтан Құдай Өзінің жалғыз Ұлын бізге кешірім, тазару мен үміт жолымен қамтамасыз ету үшін жіберді.